  เป็นร้านอาหารในโซนที่พักของเขาเขียวสวนสัตว์เปิดแห่งนี้  ร้านอาหารเป็นกระโจมสีขาวใต้ต้นไม้ใหญ่บรรยากาศร่มรื่นมาก  เข้าไปประมาณเที่ยงมีแขกที่มาพักเวียนมาทานเรื่อยๆ 
   - ปลาหมึกผัดไข่เค็ม หมึกสดดี รสชาติหวานเค็ม เด็กๆชอบมาก
   -  แกงส้มออกจะหวานนำมากไป เหมือนรสชาติเด็ก ยอดมะพร้าวกรอบหวานหอม ปลากระพงชิ้นชุปแป้งทอด แต่มันพองอมน้ำมากไปจึงเละไปหมดค่ะ
   -  คั่วกลิ้งหมู รสชาติกลางๆไม่เผ็ดมากเกินไปคลุกข้าวอร่อยดีค่ะ 
   - หมูปั้นก้อนทอดและเต้าหู้น้ำแดง ใช้น้ำราดข้นๆตัวเดียวกันเลย ออกจืดๆก็ถูกใจเด็กๆ 
   กับข้าวที่นี่รสชาติเอาใจเด็กๆมาก สถานที่ดีแต่ต้องจัดเวลาดีๆเพราะอยู่ด้านในจึงต้องวนรถออกไปดูสัตว์ใหม่เพราะเป็นทางเดินรถแบบวันเวย์แต่ก็ไม่เสียค่าใช้จ่ายเพิ่มแค่เสียเวลานิดหน่อยค่ะ